# Ælfric's Lives of Saints/02eug

eodem die nat̄l̄ sce̅ eugenie uirginis
Mæg ge-hyran se ðe ƿyle be þam halgan mædene · 001 eugenian philyppus dæhter · hú heo ðurh mægðhád mærlice þeah · ⁊ þurh martyr-dóm þisne middan-eard ofer-sƿað.
Sū æþel-boren þægn ƿæs philippus gehaten · 005 ðone asende se casere commodus þe on ðam dagū rixode · frā rome byrig to ðære byrig ðe ís gehaten alexandria · ⁊ he hine gesette to heah-gerefan ofer alexandrian · ⁊ ægyfto lande. ⁊ hét  he heolde þa romaniscan gesætnysse.
Ðæs ðægn philippus · næs na gefullod on gode · 012 forþan þe cristendóm næs þagyt geond eall cuð · ⁊ seo reþe æhtnyss þágýt næs gestylled.
His ƿíf ƿæs gecyged claudia 015 be þære he gestrynde tƿægen suna · auitum · ⁊ særgium · ⁊ ane dohtor eugenian · þe ƿé embe spræcaþ.
Ða befæste se fæder philippus tó lare · 019  heo ón ƿoruld-ƿysdome ƿære getogen · æfter greciscre uðƿytegunge · ⁊ lædenre getingnysse.
Eugenia þa  æðele mæden · 022 ƿel þeah ón ƿisdome · ⁊ ón uðƿytegunge.
Þa becom hyre on hand þæs halgan apostoles lár 024 paules þæs mæran ealles mancynnes lareoƿes.
Þá ƿearð hyre mód mycclum on-bryrd 026 þuruh þá halgen lare · þeah ðe heo þá gyt hæðen ƿære.
Heo bæd þa hyre fæder  heo færen moste 028 geond his hames on alexandiscre scyre · ƿolde sƿá cepan þære cristenra lare · forðan þe heo næfde on ðære byrig nænne geleaffulne mann þe hí læren cuþe · forðan philippus aflygde þá cristenan óf alexandrian · ealle on ǽr.
Hƿæt þa evgenia ardlice færde · 035 oð [sic @ Skeat]  héo becóm þær ða cristenan sungen mid mycelre blisse þus mærsigende gód.
Omnes dí gentium demonia · domin autem cælos fecit. 038 Ealle þære hæðenra godas syndon deofla · ⁊ dryhten soðlice heofonas geƿorhte.
Eugenia þa mycclum ƿearð ónbryrd 041 ⁊ mid ƿope gesprǽc hire tƿægen cnihtas · þære naman ƿæron · protus · et iacinctus · þá ƿǽron gelærede on leden · ⁊ on grecisc · mid eugenian mid ƿoruld-licra lare · ⁊ ƿæron eunuchi ·  synt belisnode · ⁊ ƿæron heora hlæfdige holde ⁊ ge-tryƿe.
Ða nam eugenia hí on sundor-sprǽce · 048 hét hí gebroðra · ⁊ bæd  hí hyre fæx forcurfon on ƿæpmonna ƿysan · ⁊ mid ƿædum gehiƿodon · sƿylce heo cniht ƿære · ƿolde ðam cristenan genéalecan ón ƿærlicum híƿe ·  heo ne ƿurde améldod.
Hí færdon ða þry · ⁊ heora gefæran forleton · 054 oð hí becóman to ðære cristenra ƿununge.
Þær hí dæges ⁊ nihtes heora drihten heroden. 056
On ðam ylcan dæge cō sū bisceop 057 helenus gehaten · haliges lifes · mid mycelre meniu · án-modlice singende.
Uia iustorū recta facta est · et iter sanctorum preparata est. 060 Þæt [sic @ Skeat] ís þæra rihtƿisra ƿæg · ís geriht-læced · ⁊ þæra halgena siðfæt is gegearcod.
Þes bisceop ƿorhta fæla ƿundra þuruh god · 063 ⁊ him ƿearð gesƿutelod ón sƿæfne be þy-sū · ⁊ eall þæs mædenes mód him ƿearð ameldod.
Ðá gespræc  mæden sumne messe-preost. 066 Eutropius gehaten  he hyre ærende abude þam bisceope · þysū ƿordum geornlice · ƿé ðry gebroðra ƿyllað gecyrran frā þā fulan hæðen-scype · tó hælende criste · ⁊ ƿe nellað nátes hƿon · ús næfre tó-tƿeman.
Þá þǽs ón mergen se mæsse-preost 072 abead þæs mædenes ƿord · þam mæron bisceope.
Þa hét se bisceop hí gelangian · 074 mycclū þanciende þā ælmihtigan gode ·  hé ƿolde hím onƿreon þæs mædenes ƿyllan.
Hé genám hí þá onsundron · ⁊ sæde hyre geƿislice · 077 hƿæt heo man ne ƿǽs · ⁊ hƿylcere mægþe · ⁊  heo þurh mægð-hád mycclum gelicode · þam heofon-lican cyninge · þe heo gecoren hæfde · ⁊ cƿæð  heo sceolde sƿiðlice æht-nyssa · for mægð-hade ðroƿian · ⁊ þeah beon gescyld þurh þone soðan drihten · þe ge-scylt his gecorenan.
To hire tƿā cnihtum · he cƿæð  hí heoldan 084 æþel-borennyss ón mode · þeah þe hí mannum þeoƿdon · ⁊ cƿæð  hí crist gespræce þysū godspellicum ƿordum.
Ne hate ic eoƿ na þeoƿan · ác gé synd mine freond. 087
Þa be-bead se biscop þam gebógenan mǽdene · 088  heo sƿá þurh-ƿunade · on þam ƿærlicū híƿe · oþ hí on fante gefullode ƿurdon · ⁊ mynster-licre drohtnunge · dearnunge ge-þeodde.
Eugenia þa ƿunode on þam mynstre 092 mid ƿærlicū mode · þeah þe heo mæden ƿære · mid hyre tƿam cnihtū · úncuð gehƿám ·
And [sic @ Skeat] heold on hyre þeaƿū halige drohtnunge · 095 ðurh modes liþnesse · ⁊ mycelre eadmodnesse · ⁊ þurh halige mægnu · þam hælende ge-cƿæmde.
Heo þeah on lare · þæs rihtan geleafan · 098 ⁊ ón godcundlicum geƿrytū mid gódū ƿyllan · ⁊ ƿearð aƿend of ƿulfe to sceape.
Hyre ge-euenlæhton · eac hyre cnihtas · 101 protus · et iacinctus · on synderlicre drohtnunge · ⁊ hyre digol-nysse eallum be-dyrndon.
Philippus ðá se fæder forƿearð on mode · 104 ⁊ séo modor claudia · mid murcnunge ƿæs for-numen · ⁊ eall seo mægð ón mode ƿearð astyred · ⁊ sohten  mæden mid mycelre sarnysse.
Hi axoden æt ƿyccum ⁊ æt ƿisum dryum · 108 eac æt heora leasum godum · be þære godes þinene.
Him ƿearð þá gesǽd to soþū þinge. 110  ðá godes hí ge-gripon for hyre godnysse ·
Þá gelyfde se fæder þære leasunga 112 ⁊ hét asmiðigen · of smeatū golde hyre anlycnysse · ⁊ þá ƿurðode sƿá sƿá halige gydenan · ac hit ƿæs gold sƿá þeah.
Þa æft̅ þrym gearū · þæs þe heo gecyrred ƿæs 116 geƿát se abbod þe hyre ealdor ƿæs · ⁊ þá gebroðra sona ceosan ongunnen · eugenian to abbude · for hyre árfæstan life · ⁊ nyston  heo ƿǽs ƿimman sƿa þeah.
Ða ƿearð  mæden mycclum hoh-ful · 121 hú heo æfre ƿæras ƿissian sceolde.
Ne dorste sƿá þeah hí ealle gedréfan · 123 ⁊ hyra geþeaht forseon · ác fæng to ðam hade.
Hƿæt ða eugenia hym eallū gebysnode 125 mid goddre gedrohtnunge · tó godes þeoƿdome · ⁊ mid cárfulnysse · þonne hyred geƿissode.
Hyre ge-uðe þá se ælmihtiga ƿealdend. 128  heo untrume menn mihte gehælan · sƿá hƿylcne sƿá heo geneosode licgende on sare.
Heo aflygde eac sƿylce þá fulan deofla · 131 fram ofsættum mannum · þurh soðne geleafan ·
Þa ƿæs sum ƿíf ƿælig ón æhtū · 133 melantia gecyged · sƿiðe þearle ge-dreht · mid lang-sumum feofore · ⁊ com tó ðære femnan ·
Eugenia þá hí gesmyrode · mid gehalgodū ele · 136 ⁊ eac gemearcode mid rode-tacne · ⁊ heo  reðe attor eall út aspáƿ · þe hyre dærede · ⁊ ƿearþ gehǽled þurh  halige mæden · þa bead seo ƿydeƿe þā mædene sceattas for hyre hæle · ác heo hí forsóc · ⁊ tihte ðá oþre  heo hí dælde · þearfū ⁊ ƿædlum for ðam geƿissan eadleane.
Ðá geƿænde seo ƿydeƿe ham to hyre agenū 144 ⁊ com siððan gelóme · mid leasū mode to þā ƿlytegan mædene · ƿende  heo cniht ƿære · ⁊ mænig-fealde sceattas hyre unmæðlice bead · ác þa þa heo geseah ·  seo soðfæste fæmne hyre laca ne rohte · ne hyre rununga · þá ƿearð heo mid yfele · eall afylled · ⁊ gebrǽd hí seoce mid bysmor-fullum geþance ·
Heo bæd þá eugenian ·  heo hí geneosode · 152 ⁊ ongan hyre sæcgan hyre sƿeartan geþohtas · cƿæð  heo ƿære ƿydeƿe on þā geare · ⁊ hyre ƿer læfde unlytle æhta on lande · ⁊ on feo · ⁊ ón fore-ƿyrcendū · ⁊ unc næs gemæne · man on ðysū lyfe ·
Nu ís mín mod aƿend mycclū to ðe · 158  þu hlaford beo þæra æhta ⁊ mín ·
Ic ƿene  hit ne sy únrihtƿisnysse · ætforan gode 160 þeah ðe þú ƿifes brúce · ⁊ blysse on lífe ·
Ða andƿyrde eugenia þyssere olecunge · 162 ⁊ cƿæð to þam ƿife · mid þisū ingehyde ·  ða geƿylnunga þissere andƿeardan ƿorulde · synt sƿiðe sƿicole · þeah þe hí gesƿæse beon · ⁊ þæs lichoman lustas gelóme be-pæceð · ⁊ tó sarnissū gelædað þa þe hi sƿiðost lufiað ·
Æft̅ þissere tihtinge ⁊ on oðrū larū · 168 beclypte seo myltestre  clæne mæden · ⁊ ƿolde hí gebygan to bismorlicū hæmede ·
Hƿæt ða eugenia · hí gebletsode · 171 ⁊ cƿæð to ðære sceande ·  heo soðlice ƿære galnysse ontendnyss · ⁊ gramena mæge · þeostra gefæra · ⁊ mid sƿeartnysse afylled · Deaðes dohtor ⁊ deofles fætels ·
Habban þine æhta þine gelícan · 176 ƿé habbað ealle ðing mid þā ælmihtigan drihtne ·
Ðá ƿearð melantia micclū of-sceamod · 178 ƿende  heo ƿolde hyre ƿord ameldian · buton heo sylf on ǽr hit openlice cydde ·
Færde þá ardlice tó alexandrian byrig · 181 to þā heah-geræfan · þe ƿæs ge-haten philippus · eugenian fæder · þeah seo fule  nyste · ⁊ begann hí tó ƿrægenne · ⁊ ƿolde forsæcgan · cƿæð  heo eode to hyre licgendre · on læces híƿe · ⁊ hí ƿolde for-lycgan · gif heo  bysmor forberan ƿolde · ác ic hrymde sona mid sarlicre stæmne oþ an minra ƿimmanna me ƿið hine ahredde ·
Ða gelyfde philipp þære facen-fvllan segene · 190 ⁊ sƿiðe gehát-heort · hét hí ge-fæccan · ⁊ eac ða ge-broðra · ealle gebundene · ⁊ heold hí on bendū · ⁊ on blindū cƿearterne · oð he mid ƿytū ·  ƿíf geƿræce ·
Þá com se dǽg þe se dema gesætte · 195 ⁊ ƿæron gegeorcode (sic) þá reðan ƿyta · ⁊ ƿurdon gefætte æt-foran þā deman · þa únscildigan cristenan · on sƿærtū racentægū ·
Ða cƿ̅ · philipp · mid fullū graman · 199 to eugenian his agenre dehter ·
Sege þu forscyldeguda hƿí ƿoldest ðu besƿican 201  mære ƿíf melantian mid foligre ⁊ on læces híƿe hí forlicgan ƿoldest ·
Ða cƿæð eugenia ·  heo eaþe mihte · 204 þæs forlyres un-hlisan hí beladian · ⁊ melantian onsage mid soðe ofer-drifan · gif philipp ƿolde gefæstnian mid aþe ·  seo lease ƿrægistre ne ƿurde fordæmed ·
Ðá sƿór philippus  he friðian ƿolde · 209 þa leasan ƿudeƿan · ðeah þe heo gelignod ƿurðe ·
Þa bæd eugenia  seo ƿyln sceolde 211 sæcgan þam deman hú hit gedón ƿære · ⁊ hu heo hyre hlæfdian ƿið hyre lustas ahrædde · ⁊ se gerefa hét eac þá cnihtas · melantian hyredes · cyðan be ðison gif hí þis gehyrdon ·
Þa cƿæð seo ƿyln ·  heo ƿyste · gefyrn · 216 hú eugenia ferde fracodlice on forlygre · ⁊ ƿolde þá æt nehstan · hyre hlæfdian gebysmrian · butan heo mid hreame · hyre hræddinge ofclypode · þis ƿitan (sic) þás hyred-men · þe ic þider clypode ·
Ða sædon þa hyred-menn  hit soð ƿære · 221 ⁊ ealle mid aðe eugenian forlugan ·
Þa ƿearð se geræfa · þearle gebolgen · 223 ⁊ axude eugenian · hu heo ana mihte ealle þa geƿytan aƿægan mid aðe · oððe þurh ænige sƿutelunge hí sylfe aclænsian ·
Hƿæt ðá eugenia seo æþele fæmne · 227 cƿæð  heo ƿolde hi sylfe be-diglian · ⁊ criste anum hyre clænnysse healdan · on mægðhade ƿuniende · mannum uncuð · ⁊ forðy underfænge æt fruman þa gyrlan · ƿær-lices hades · ⁊ ƿurde ge-efsod ·
Æft̅ þysū ƿordū heo to-tær hyre geƿædu · 233 ⁊ æt-æƿde hyre breost · þam breman philippe · ⁊ cƿæð him tó · þu eart mín fæder · ⁊ þin gebædda claudia · gebær mé tó mannū · ⁊ ðás ðine gesætlan synd mine gebroðra · auitus · ⁊ særgius · ⁊ ic soðlice eom eugenia gehaten · þin agen dohtor · ⁊ ic for cristes lufe · forlǽt eoƿ ealle · ⁊ middan-eardlice lustas sƿá sƿá meox forseah ·
Her synd eac þá cnihtas · þe ic cydde mine digolnysse · 242 protus · et iacinctus · þine fostercyld · mid ðam ic becóm to cristes scole · ⁊ þǽr ón drohtnode oð þisne andƿærden dǽg · ⁊ ðam ic ƿylle æfre oð ende þeoƿian ·
Ðá oncneoƿ philippus sƿá sƿá fæder eugenian · 247 ⁊ auitus · ⁊ særgius · hyra agene sƿyster · ⁊ hyra hyred-cnihtas · hí eadmodlice cyston ·
Þis ƿearð sona gecyd · claudian · þære mæder · 250 ⁊ heo mid ƿundrunge ƿearð befangen · ⁊ tó eugenian cóm mid ealre blysse ·
Hi þá gefreteƿodon · þa fæmnan mid golde 253 hyre un-þances · ⁊ úp gesætton to hím ·
Þa clypode þæt [sic @ Skeat] folc ·  crist ƿære soð god · 255 ⁊ hí ealle herodon þonne hælend mid ƿuldre ·
Eugenia hæfde ǽr geþingod · 257 þære leasan melantian to hyre leofan fæder ·  heo mid ƿytū ne aƿrǽce hyre ƿelhreoƿan ehtnysse · ac crist sylf asende sƿægende fýr ufan of heofonum · þæt [sic @ Skeat] menn onhaƿoden to melantian botle · ⁊ hit mid ealle forbernde · sƿá  ðǽr næs to lafe nanðing þe hyre ƿæs ·
Þa ƿurdon gefullode · philippus · ⁊ claudia · 264 ⁊ heora tƿægen suna · mid soðum geleafan · ⁊ seo mæste mæniu · þæs mennisces gebeah · to cristes bigengum · ⁊ þá cristenan gegododon ·
Ðá ƿurdon geædniƿode on ðam eahteoðan geare · 268 þá for-lætenan cyrcan · ⁊ seo geleaffulnyss ƿeox ·
Philippus þa asende tó seuéro þam casere · 270 ⁊ sæde  þá cristenan sƿiðe fremoden · his cyneríce · ⁊ romaniscere leode · ⁊ hí ƿǽl ƿyrðe ƿæron ·  hí ƿunodon butan æhtnysse on ðære ylcan byrig · þe hé hí ǽr of adræfde ·
Þa geþafode se casere  ðam geræfan · 275 ⁊ alexandria seo burh sona ƿearð afylled mid mycclū cristen-dome · ⁊ manegū cyrcum · ⁊ ón ge-hƿylcū burgū · blissoden þá cristenan · ⁊ mid ƿurðfulnysse · god ƿurðodon ·
Eac for þysū intigan ·  ægyptisce folc · 280 for-lætenū gedƿylde · gelyfde ón drihten ·
And [sic @ Skeat] philippus forgeaf fæla eahta þā cristenū · 282 him to gemænan brice · ⁊ hí gemundode ·
Æfter þisum gelamp ·  ða leasan hæðenan · 284 ƿrægdon philippū · to ðam fore-sæden casere sædon  hé forléte þa lifiendan godas · ⁊ ealle þa burh-ƿaræ ge-bigde to criste · þá ƿearð se casere sona ge-yrsod · ⁊ bebead philippe ·  he buge to his godū · oððe ƿære be-næmed · ƿurð-scipes · ⁊ æhta ·
Þá dælde philipp digollice his æhta · 291 geond ealle þa scyre cyrcū · ⁊ þearfū · ⁊ þurh mycelne geleafan · manega oðre getrymode · sƿá  ða cristenan hine gecuron tó bisceope ·
Ðá æft̅ tƿælf monðū gemunde se casere 295 hƿæt him gesǽd ƿǽs · ⁊ sænde frā rome · oðerne gerefan · mid reðum bebode · sƿá  hé hét acƿellan þone cristenan philippū · gif hit soð ƿære · sƿá him gesǽd ƿǽs ·
Ða com se geréfa · ⁊ hine acƿællan ne dorste · 300 on þæs folces geƿytnysse for heora freond-rædene · ác asende sume · þe sædon  hí ƿæran on criste ge-lyfede · ác hí lugon sƿá þeah ·
Ðá eoden tó cyrcean mid sƿiðlicū facne · 304 ⁊ ðone mæran biscop · on his ge-bædū ofslogan · ác hé ƿunade sƿá ðeah on þā ƿundū cucu · geond þreora daga fǽc · ⁊ gefrefrode þa cristenan · ⁊ sƿá mid martyr-dome · siþþan geƿát · to ðam lifigendan drihtne þe he on life ƿurðode ·
Eugenia hæfde · ær þán asteald 310 mynecena mynster · mid mycelre gehealdsūnysse · ⁊ seo modor claudia · hit micclum gegodode · ⁊ hí þǽr be-byrgdon þone bisceop philippū · ⁊ hí siþþan ealle endemes færdon · seo modor · ⁊ seo dohtor to ðære mæran rome byrig · ⁊ ðá gebroðru samod · særgius · ⁊ auitus · ⁊ þa romaniscan ƿytan · hí ƿél under-fængon · ⁊ for þære ealdan cyððe þæs æðelan philippes ·
Þa gesætton þá ƿytan sona þa cnihtas · 319 on tƿā heafod-burgū · on healicū ƿurð-mynte · ænne on affrican · ⁊ oðerne on cartagine ·
Eugenia þá ƿunode ón rome · 322 ⁊ hire coman to gehƿylce mǽdenu · ⁊ heo hí gebegde mid hyre gebysnunge tó criste · ⁊ hí ón mægð-hade ƿunodon · þurh hyre mynegunge ·
Þa ƿǽs on rome byrig sum cyne-boren mæden · 326 basilla gehaten · on hæðen-scype ƿunigende · seo ƿolde gehyran þá halgan lare · of eugenian muþe · ác heo ne mihte hire genealecean · forðan þe cristen-dóm ƿǽs · þær ónscunigend-lic ·
Ða sende eugenia þa tƿægen halgan · 331 protū · ⁊ iacinctū · to ðam hæðenen mædene ·
Hƿæt þá basilla mid blysse · hí under-fæng · 333 ⁊ deges · ⁊ nihtes mid þā deorƿurðum halgū godes lare be-eode · ⁊ hyre gebæda ne ge-sƿác · oððæt [sic @ Skeat] cornelius · þæra cristenra biscop hi dearnunga gefullode · frā eallū fulnyssū ·
Þa ƿurdon gelome þa leofan mædenu · 338 Eugenia · ⁊ basilla · ⁊ eac se biscop · on sunder-spræce · sƿiðe gebysgode · ⁊ digel-lice on nihtū · hi symble · geneosodon ⁊ hæfdon heora gerihtu · mid þam halgan biscope ·
Þurh ðas tƿá mædena · manega oðre becoman 343 to cristes geleafan · ⁊ tó clænre drohtnunge ·
Ðurh claudian becoman eac clæne ƿudeƿan · 345 mid godū ƿyllan · to godes geleafan · ⁊ fæla cnihta on crist gelyfden · þurh ðá tƿægen halgan · protū · et iacinctum ·
Basilla hæfde enne hæðene ƿogere · 349 pompeius gecýged · sƿiðe æðel-boren · þā ge-uðe sé casere ·  kyneborene mæden · ác heo hæfde gecoren crist hyre tó bryd-guman · ⁊ þone hæðenan ƿogere forþí habban nolde ·
Þá gesohte se cniht þæs kaseres fétt · 354 ⁊ þa romaniscan ƿytan mid ƿop-licre ceorunge hī mid spræcon · ⁊ ðá mædena ƿregdon · eugenian · ⁊ basillan · biddende his fultumes ·
Hƿæt þá se casere cƿæð him tó andsƿare · 358  basilla sceolde gebúgan to ðam cnihte · oþþe hí mán to-heoƿe · mid heardū sƿurde on tƿá ·
And [sic @ Skeat] eugenian hé hét his godū geoffrian · 361 oððe hí man mid ƿýtū ƿélreoƿlice acƿealde ·
He hét eac acƿællan · ealle þa cristenan · 363 gif hí noldon búgan to ðam bysmorfullū hæðen-scype ·
Þá nolde basilla · brydguman geceosan · 365 nænne butan crist þe heo gecoren hæfde · ⁊ ƿearð þá gemartyrod · for hyre mægðhade · æt hám on hire huse · mid heardū sƿeorde ·
Æfter þysū ƿordū · þa tƿægen godes halgan · 369 prot · ⁊ iacinctus · ƿurdon sona gelæhte · ⁊ hí sceoldon geoffrian · heora lác þam godum · oððe hí sylfe sceoldon · hī beon geoffrode ·
Hi ƿurdon þá gelædde · tó þære laðan ánlicnysse · 373 ác heo to-feol sona tó heora fotum for-molsnod · sƿá raðe sƿá þá halgan hi to gode gebædon ·
Þa cƿæþ se déma ·  hí mid dry-cræfte · 376 þá anlicnyssa tó-ƿurpon · ⁊ ƿearð ge-bolgen ·
Hét þá be-hæfdian ða halgan cyðeras · 378 ⁊ hí sƿá ferdon · mid síge to criste ·
Ðás martyras næron næfre on life 380 þurh ƿíf besmytene · ác hí ƿunedon on clænnysse · oð heora lifes ænde · mid mycclū geleafan ·
Æfter þysū ƿearð ge-leaht seo geleaffulla eugenia · 383 ⁊ to þā hæðenan temple getogen mid ge-ðreate ·  heo þære gydenan diane · godes ƿurðmynt gebude ·
Ðá gebǽd eugenia · hi to ðam ælmihtigan gode · 386 ⁊  deofles tempel · grund-lunga to-feoll · ⁊ on eorðan besanc · mid eallum his anlicnyssū ·
Þá hét se casere · ahón anne ƿeorc-stán · 389 on hyre halgan sƿúran · ⁊ hí bescufan on ða ea ·
Eac sé stán to-bærst · ⁊ heo sæt up on þam ƿætere · 391  ðá cristenan tócneoƿan  crist ƿæs mid hyre · seðe hƿilon ǽr þone halgan petrū · be ðære hand gelædde · úpp on þam heagan brymme ·   ða sælican yða hine forsƿelgan ne mihton ·
Ðá hét se casere hí siððan bescufan 396 ón byrnende ofen · þǽr þǽr hate baðu ƿæron · ac þæt [sic @ Skeat] fyr ƿearð acƿænced · ⁊ þá baðu acolode · ⁊ ealle ða ontendnyssa · mid hyre to-cyme adƿæscte ·
Heo ƿearð þá gebroht · into blindū cƿearterne · 400 ⁊ geond tƿæntig daga · hyre næs getyðod æniges big-leofan binnan ðam þeostrū · ác se hælend cō mid heofonlicū leohte · ⁊ brohte ðam mædene · mærne big-leofon · snaƿ-hƿitne hláf · ⁊ on-lihte ðæt cƿeartern ·
Þa cƿæð se hælend to ðam halgan mædene · 406
Eala ðú eugenia · ne beo þú afyrht · 407
Ic eom þin hælend · þe þu healice ƿurðost · 408 ⁊ mid eallū mode · ⁊ mægne lufast ·
On þam dæge þa scealt cuman to me · þe ic com tó mannum · 410 ⁊ on minre gebyrd-tide · ðú bíst on heofonū gebroht ·
Þá cóm se cƿællere · on cristes akenned-nysse dæge · 412 ásend frā þam casere · ⁊ he  mæden acƿealde ·
Heo ƿearð þa gemartyrod · ⁊ cristene menn hí bebyrgdon · 414
Ða ƿeop seo modor · mid mycelre sarnysse · 415 æt hyre byrgene · oþ [sic @ Skeat]  heo hí geseah · on gastlicre gesihðe · mid golde gefræteƿode mid ðam heofonlicum ƿerode · þus hí frefrigende ·
Mín modor claudia · me hæfð gebroht 419 min hælend crist · to his halgena blysse · ⁊ minne fæder gelogode on þære heah-fædera getele · ⁊ þu cymst tó ús · nú on sunnan-dæg ·
Seo modor geƿát ða of ƿorulde to heofonū 423 on ðam sunnan-dæge · ⁊ þa suna hí be-stodon · Sergius · ⁊ Auitus · ⁊ hí siððan þurh-ƿunodon · on ðam soðan geleafan · oð heora lifes ende ·
Sy ƿuldor · ⁊ lóf · þam ƿel-ƿyllendan drihtne · 427 on ealra ƿorulda ƿoruld · ealra hís ƿel-dæda · Amen.